Basale dengwane bekhishwa endlini - IsolezweBasale dengwane bekhishwa endliniNovember 14 2012 at 12:19pm By BAWINILE NGCOBOEZINYE zezimpahla zomndeni wakwaKhumalo ezikhushelwe ngaphandle komuziISITHOMBE BONGANI MBATHABAWINILE NGCOBO USALE dengwane umndeni wakwaKhumalo eMlazi kufika isikhonzi senkantolo nomyalelo wokuthi kukhishwe zonke izimpahla zawo ngoba umuzi osuhlale kuwo iminyaka engu-20 usuthengwe ngomunye umuntu. Ngesikhathi kufika Isolezwe kwaKhumalo kwa-D izolo, izimpahla bese zigcwele ngaphandle ezinye zisakhishelwa ngaphandle. Amalungu alo mndeni nomakhelwane bebesakhungathekile. Umnikazi walo muzi, uNkk Gelly Khumalo (66), uthe le ndlu wayithenga ngo-1992 komunye umlungu ngo-R80 000. Uthe wadayisa indlu yakhe, wafaka leyo mali njengediphozithi yale ndlu, wabe esekhokha imali esele yaze yaphela. Uthe inkampani yomlungu ayethenge kuye indlu yawa engakalitholi itayitela kodwa unazo zonke izincwadi ezikhomba ukuthi le ndlu ngeyakhe. UNKK Gelly Khumalo osale dengwane ekhishwa nomndeni wakhe endlini abesehlale kuyo iminyaka engu-20. Izithombe: BONGANI MBATHAUthe kusukela ngo-2004 kukhona obefika kule ndlu ezothi abaphume ngoba sekungeyakhe. Lo mndeni uveza ukuthi izincwadi eziphethwe yilo othi usengumnikazi wale ndlu ziyasolisa ukuthi ngezomgunyathi ngoba zinezinombolo zetayitela ezingafani. Indodakazi kaNkk Khumalo, uNksz Lungi Khumalo, ithe ngo-2004 kwafika umuntu thizeni bengekho washiya inombolo kumuntu osizayo wathi uphuma ebhange. “Ngakusasa kwafika umuntu esethi uzobona indlu edayisayo, lo muntu esefake isikhangiso sokuthi indlu iyadayisa. Sathi uma sifona wathi indlu idliwe yibhange, saxakeka ukuthi kanjani ngoba asikaze sixhumane nabhange ngesikhathi siyithenga,” kusho uNksz Khumalo. Uthe kusukela ngaleso sikhathi bekufika abantu abazobona indlu edayisayo. Uthe ngo-2006 kuya ku-2007 bebehamba izinkantolo befuna ukuthi bangakhishwa kule ndlu kodwa kungaqondakali lutho ngaleli cala ngoba lo owayethi uyabakhipha wayengafiki. UMUZI wakwaKhumalo kwaD eMlazi obangwayo. ISITHOMBE: BONGANI MBATHAUNksz Khumalo uthe ngo-2008 kube sekulokhu kufika lowo othi ungumnikazi womuzi ehamba nonogada befuna baphume. “Sizamile sithinta abameli, sikhokha imali sifuna usizo kodwa asisizakalanga,” kusho uNksz Khumalo. Lo mndeni usola ukuthi omunye walaba ababakhiphayo wakwazi ukuthola imininingwane yabo ngoba vele wayesebenzela inkampani edayisa izindlu, wabona ukuthi abakalenzi itayitela wabe esenza ubugebengu, wenza kuqala itayitela ukuze athathe lo muzi. Ummeli, uMnuz Vikela Nhlokwana, obeqashwe yilo mndeni ukuthi awusize ekuqaleni kwalo nyaka uthe yena ufike sesivele siphumile isinqumo senkantolo sokuthi lo mndeni uphume kule ndlu. “Angifikanga ngesikhathi kusakhulunywa ngalolu daba enkantolo, ngithole kamuva sengithi ngiyaqala ngiyalusebenza udaba, ngathola ukuthi inkantolo seyasithatha isinqumo sokuthi kumele lo mndeni uphume endlini. Into ebiyinkinga wukuthi kulo muzi bekufika abantu abangaqondakali okuwunogada namalungu omndeni lo omunye,” kusho uNhlokwana. Uthe ngeke angene kweminye imininingwane ngalolu daba. Owesilisa obengaphandle kulo muzi othe akathandi ukuthi kubhalwe igama lakhe ephepheni uthe uzomeseka umfowabo ofuna le ndlu. Uthe ngesikhathi inkampani abalo mndeni ababethenge kuyo umuzi iwa, izinto ezazisegameni layo zafakwa endalini kubalwa nendlu. “Ubhuti wathenga le ndlu kwi-auction ngo-2008 bathola imvume enkantolo enkulu yokuthi kukhishwe abangaphakathi. Le ndlu akukaze kube ngeyalo mndeni (Khumalo) kwasekuqaleni,” kusho lo wesilisa. Comment GuidelinesUsinde imoto ingena ngophahla Uqolwe uR40 000 ephuma ebhange AboKhozi bachitha uTshatha kumaskandi Akayingeni eyokuthi kuqedwe isiko lok ... Basebumnyameni ngodutshulwe amaphoyisa PropertyIOL / Isolezwe / Basale dengwane bekhishwa endlini We like to make your life easier
